A4-0208/95

Ehdotus neuvoston asetukseksi kehitysyhteistyöstä Etelä-Afrikan kanssa (KOM(95)0174 - C4-0378/95 - 95/0110(SYN))

Ehdotus hyväksyttiin seuraavin tarkistuksin:

(Tarkistus 1)

2 artikla

>Alkuperäinen teksti>

Tämän asetuksen mukaisesti toteutettavat toimet koskevat ensisijaisesti seuraavia aloja: koulutus; terveydenhoito; kaupunkien ja maaseudun kehittäminen; yksityisen alan ja erityisesti pienten ja keskisuurten yritysten tukeminen ja niiden kanssa yhteistyössä toimiminen; toimielinten vahvistaminen ja paikallisyhteisöjen järjestäminen, demokratisointi ja ihmisoikeuksien puolustaminen.

>EP:n äänestyksessä hyväksytty teksti>

Tämän asetuksen mukaisesti toteutettavat toimet koskevat ensisijaisesti seuraavia aloja: koulutus; terveydenhoito; kaupunkien ja maaseudun kestävä kehittäminen; yksityisen alan ja erityisesti pienten ja keskisuurten yritysten tukeminen ja niiden kanssa yhteistyössä toimiminen; ympäristöhankkeet; toimielinten vahvistaminen ja paikallisyhteisöjen järjestäminen, demokratisointi ja ihmisoikeuksien puolustaminen.

(Tarkistus 2)

3 artikla

>Alkuperäinen teksti>

Tässä asetuksessa tarkoitettua rahoitustukea voivat saada erityisesti kansalliset, alueelliset ja paikalliset viranomaiset ja virastot, valtiosta riippumattomat järjestöt ja paikalliset yhteisöt, alueelliset ja kansainväliset järjestöt, yksityiset laitokset ja yksityiset toimijat.

>EP:n äänestyksessä hyväksytty teksti>

Tässä asetuksessa tarkoitettua rahoitustukea voivat saada erityisesti kansalliset, alueelliset ja paikalliset viranomaiset ja virastot, valtiosta riippumattomat järjestöt ja paikalliset järjestöt, alueelliset ja kansainväliset järjestöt, yksityiset laitokset ja yksityiset toimijat.

(Tarkistus 3)

6 artikla

>Alkuperäinen teksti>

Edellä 2 artiklassa tarkoitettuja toimia toteutetaan mahdollisuuksien mukaan osana monivuotisia suuntaa- antavia ohjelmia tavoitteiden mukaan.

>EP:n äänestyksessä hyväksytty teksti>

Edellä 2 artiklassa tarkoitettuja toimia toteutetaan mahdollisuuksien mukaan osana monivuotisia suuntaa- antavia ohjelmia, jotka laaditaan kansallisen kehitysviraston, asianomaisten ministeriöiden sekä hankkeissa mukana olevien yhteistyökumppanien kanssa käytyjen neuvottelujen pohjalta, sekä tavoitteiden mukaan.

(Tarkistus 4)

7 artiklan 1 a kohta (uusi)

>EP:n äänestyksessä hyväksytty teksti>

1a. Komission Etelä-Afrikan valtuuskunnan johtaja hyväksyy sovittujen menettelyiden mukaisesti tämän asetuksen nojalla rahoitettavia hankkeita ja toimia koskevat menot enintään 500 000 ecun osalta.

(Tarkistus 5)

7 artiklan 5 ja 6 kohta

>Alkuperäinen teksti>

5. Osallistuminen tarjouskilpailuihin ja hankintasopimuksiin on avoin yhtäläisesti kaikille jäsenvaltioiden ja edunsaajavaltion fyysisille henkilöille ja oikeushenkilöille. Se voidaan laajentaa koskemaan toisia kehitysmaita.

>EP:n äänestyksessä hyväksytty teksti>

5. Osallistuminen tarjouskilpailuihin ja hankintasopimuksiin on avoin yhtäläisesti kaikille jäsenvaltioiden ja edunsaajavaltion fyysisille henkilöille ja oikeushenkilöille. Se voidaan laajentaa koskemaan toisia kehitysmaita, erityisesti eteläisen Afrikan alueen kehitysmaita.

>Alkuperäinen teksti>

6. Hankinnat ovat peräisin jäsenvaltioista tai edunsaajamaista taikka toisista kehitysmaista. Poikkeustapauksissa ne voivat olla asianmukaisesti perusteltuina peräisin toisista maista.

>EP:n äänestyksessä hyväksytty teksti>

6. Hankinnat ovat peräisin jäsenvaltioista tai edunsaajamaista taikka toisista eteläisen Afrikan alueen kehitysmaista. Poikkeustapauksissa ne voivat olla asianmukaisesti perusteltuina peräisin toisista maista.

(Tarkistus 6)

8 artiklan 1 kohta

>Alkuperäinen teksti>

1. Komissiota avustaa komitea, jäljempänä «Etelä-Afrikka-komitea». Se muodostuu jäsenvaltioiden edustajista ja sen puheenjohtajana on komission edustaja.

>EP:n äänestyksessä hyväksytty teksti>

1. Komissiota avustaa komitea, jäljempänä «Etelä-Afrikka-komitea». Se muodostuu jäsenvaltioiden edustajista ja sen puheenjohtajana on komission edustaja. Komitean kokouksissa Euroopan parlamentin kehitys- ja yhteistyövaliokunnan edustajalla on tarkkailijan asema.

Lainsäädäntöpäätöslauselma, johon sisältyy parlamentin lausunto ehdotuksesta neuvoston asetukseksi (EY) kehitysyhteistyöstä Etelä-Afrikan kanssa (KOM(95)0174 - C4-0378/95 - 95/0110(SYN))

(Yhteistoimintamenettely: ensimmäinen käsittely)

Euroopan parlamentti, joka

- ottaa huomioon komission ehdotuksen neuvostolle KOM(95)0174 - 95/0110(SYN) ((EYVL C 235, 9.9.1995, s. 5)),

- neuvoston kuultua sitä EY:n perustamissopimuksen 189 c artiklan ja 130 w artiklan mukaisesti (C4-0378/95),

- ottaa huomioon työjärjestyksensä 58 artiklan,

- ottaa huomioon kehitys- ja yhteistyövaliokunnan mietinnön sekä ulko- ja turvallisuusasiain sekä puolustuspolitiikan valiokunnan, taloudellisten ulkosuhteiden valiokunnan, talousarvion valvontavaliokunnan sekä budjettivaliokunnan lausunnot (A4-0208/95),

1. Hyväksyy komission ehdotuksen parlamentin tekemin tarkistuksin;

2. Kehottaa komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 c artiklan a kohdan mukaisesti;

4. Pyytää neuvostoa aloittamaan sovittelumenettelyn, jos se aikoo poiketa parlamentin hyväksymästä sanamuodosta;

5. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

6. Kehottaa puhemiestään välittämään tämän lausunnon neuvostolle ja komissiolle.